Neuvoston asetus (ETY) N:o 666/74 annettu 28 päivänä maaliskuuta 1974 eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä annetun asetuksen (ETY) N:o 986/68 täydentämisestä



Virallinen lehti nro L 085 , 29/03/1974 s. 0058 - 0058

Kreikank. erityispainos: Luku 03 Nide 10 s. 0157

Suomenk. erityispainos Alue 3 Nide 5 s. 0205

Ruotsink. erityispainos Alue 3 Nide 5 s. 0205



NEUVOSTON ASETUS (ETY) N:o 666/74 annettu 28 päivänä maaliskuuta 1974 eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä annetun asetuksen (ETY) N:o 986/68 täydentämisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 662/74(2), ja erityisesti sen 10 artiklan 2 kohdan, ottaa huomioon komission ehdotuksen, sekä katsoo, että asetuksen (ETY) N:o 804/68 10 artiklan 3 kohdan mukaisesti eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävän tuen suuruus vahvistetaan tästä lähtien mainitun asetuksen 30 artiklassa säädettyä menettelyä noudattaen; on siis tarpeen määrittää perusteet, jotka on otettava huomioon mainittuja tukia vahvistettaessa, ja täydennettävä tästä syystä eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annettua neuvoston asetusta (ETY) N:o 986/68(3), sellaisena kuin se on viimeksi muutettuna asetuksella (ETY) N:o 1038/72(4), ja mainittujen tukien suuruutta vahvistettaessa olisi otettava huomioon valkuaisainemarkkinoiden tilanne kokonaisuudessaan ja erityisesti rasvattoman maitojauheen hinnan ja rehuksi käytettävien kilpailevien typpipitoisten aineiden hinnan välinen suhde; arviointiperusteena olisi otettava huomioon myös nestemäisen rasvattoman maidon ja rasvattoman maitojauheen käytön kehitys sekä vasikkamarkkinoiden hintasuuntaukset; toisaalta on varmistettava tukien suuruuden riittävä pysyvyys, ON ANTANUT TÄMÄN ASETUKSEN: 1 artikla Lisätään asetukseen (ETY) N:o 986/68 2 a artikla seuraavasti: "1. Tuet vahvistetaan ottaen huomioon seuraavat seikat: - kyseisenä markkinointivuonna sovellettava rasvattoman maitojauheen interventiohinta, - rasvattoman maidon ja rasvattoman maitojauheen saatavuustilanne sekä niiden käyttö eläinten ruokintaan, - vasikoiden hintakehitys, - kilpailevien valkuaisaineiden hintakehitys markkinoilla verrattuna rasvattoman maitojauheen hintakehitykseen. 2. Välittömästi sen jälkeen, kun rasvattoman maitojauheen interventiohinta on vahvistettu uudeksi markkinointivuodeksi, vuosittain vahvistetaan tuet seuraavaksi markkinointivuodeksi rajoissa, jotka neuvosto määrittää perustamissopimuksen 43 artiklan 2 kohdassa määrättyä äänestysmenettelyä noudattaen. Tukia voidaan muuttaa maidon markkinointivuoden aikana ainoastaan, jos 1 kohdassa tarkoitettujen seikkojen huomattava muutos sitä vaatii. 3. Maidon markkinointivuodeksi 1974/1975 rasvattoman maitojauheen tuki on 26 36 laskentayksikköä 100 kilogrammalle. Rasvattoman maidon tuki vahvistetaan asianmukaisessa suhteessa rasvattomalle maitojauheelle vahvistettuun tukeen". 2 artikla Tämä asetus tulee voimaan 1 päivänä huhtikuuta 1974. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsen valtioissa. Tehty Brysselissä 28 päivänä maaliskuuta 1974. Neuvoston puolesta Puheenjohtaja J. ERTL (1) EYVL N:o L 148, 28.6.1968, s. 13 (2) EYVL N:o L 85, 29.3.1974, s. 51 (3) EYVL N:o L 169, 18.7.1968, s. 4 (4) EYVL N:o L 118, 20.5.1972, s. 21